Теотиуакан

Теотиуакан  ( ; ) бил еден од двата најголеми града во предколумбиска Америка. Се наоѓа на 40 километри североисточно од Град Мексико. Името Теотиуакан го дале Ацтеките со векови по падот на градот, а на ацтечкиот јазик значи „каде човекот станува бог“, или „град на боговите“.

 Еден од најголемите градови во светот 
Изградбата на Теотиуакан започнала околу 300 г. п.н.е., а Пирамидата на Сонцето била изградена околу 100 година. Градот го достигнал својот зенит околу 150 до 450 година, кога бил центар на влијателна култура. На врвот на својата моќ, веројатно имало над 150.000 жители. Теотиуакан бил центар за производство на опсидијан, специјално вулканско стакло, кое се користело за правење сечила, стрели и мечеви.

Теотиуакан воспоставил економски и политички поредок каков што никогаш порано не постоел. Влијанието се проширило од Мексико до Централна Америка, така што се основани нови династии во градовите на Маите под влијание на цивилизацијата Теотиуакан. Населението на градот било мешавина од многу регионални етнички групи.

Централната градска авенија била наречена „Авенија на мртвите“. На едната страна од авенијата стоела пирамидата на Сонцето, која била втора по големина во Америка, зад пирамидата во Чолула. Имало и пирамида на Месечината, храм на Кецалкоатл и бројни помали храмови и палати.

Пирамидата на Сонцето била посветена на Тлалок, богот на дождот и била изградена над пештера. Пештерата била опустошена пред доаѓањето на Шпанците. Пирамидата на Месечината била посветена на сопругата на Тлалок, божицата на езерата и потоците и се користела како гробно место за благородниците.

Постојат само идеографски текстови за Теотиуакан, но градот често се споменувал во текстовите на Маите.
десно|мини|360x360пкс| Пирамида на Сонцето

 Ограбувањето на Теотиуакан 
Градот бил ограбен и запален околу 700 година. Според првичната хипотеза, тоа била инвазија на Толтеците, но според понови претпоставки, тоа бил период на немири, кога биле запалени палатите на побогатите жители на Теотиуакан.

Падот на моќта на Теотиуакан и неговиот последен пад се поврзани со сушниот период од 535 - 536 години. Археолошките истражувања открија бројни детски скелети од тој период, со знаци на неухранетост. Се претпоставува дека, заедно со сушата и гладот, војните и внатрешните немири придонеле за конечниот пад на градот.

 Закана од развојот 
Археолошкиот парк Теотиуакан е под закана од современиот урбан развој. Во 2004 година, гувернерот на државата Мексико, Артуро Монтиел, му дал дозвола на Волмарт да изгради голема продавница во третата археолошка зона на паркот. Според Серхио Гомез Чавез, археолог и истражувач во Мексиканскиот национален институт за антропологија и историја (INAH), биле пронајдени фрагменти од античка керамика каде камионите фрлале земја од локацијата. Во поново време, Теотиуакан станал центар на контроверзии околу Resplandor Teotihuacan, масивен спектакуларен светлосен и звучен  инсталиран проект, за да создаде ноќно шоу за туристите.   Критичарите објаснуваат дека овие активности предизвикале пукнатини на карпите и неповратни штети, иако  од самиот проект има мала корист.

 Галерија 

 Наводи 

 Надворешни врски 

 Teotihuacan Research Guide, academic resources and links, maintained by Temple University
 Teotihuacan 
 Teotihuacan article 
 Teotihuacan Photo Gallery, by James Q. Jacobs
 360° Panoramic View of the Avenue of the Dead, the Pyramid of the Sun and the Pyramid of the Moon 

Категорија:Древни градови
Категорија:Пирамиди
Категорија:Светско наследство во Мексико
Категорија:Мексиканска култура